Diari Oficial de la Generalitat Valenciana


Sumari del DOGV 4298, del 23-07-2002 (2002/7848)

Informació pública de l'extracte de les bases per a la provisió en propietat de tres places d'administratiu d'administració general vacants a la plantilla de funcionaris de carrera de l'Ajuntament de Requena.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/7848


Data del document
:   24-06-2002

Organisme emissor
:   Ajuntament de Requena

Tipus de document
:   Convocatòria

Descriptors 

:   * Requena
    * administració local
    * professió administrativa
    * concurs administratiu

Informació pública de l'extracte de les bases per a la provisió en propietat de tres places d'administratiu d'administració general vacants a la plantilla de funcionaris de carrera de l'Ajuntament de Requena. [2002/Q7848]
  
Pel Decret de l'Alcaldia, de data 24 de juny de 2002, s'ha acordat aprovar les bases per a la provisió en propietat de tres places d'administratiu d'administració general vacants a la plantilla de funcionaris de carrera de l'Ajuntament de Requena.
  
L'extracte de les bases és el següent:
  
Objecte:
  
És objecte de la present convocatòria la selecció per a cobrir en propietat tres places d'administratiu d'administració general, incloses a l'oferta pública d'ocupació de 2001 (Boletín Oficial del Estado número 264, de 3 de novembre de 2001), dos d'estes per promoció interna a través de concurs oposició, entre auxiliars d'administració general de la plantilla de funcionaris d'esta corporació, i una per oposició lliure.
  
Estes places estan enquadrades en l'escala d'administració general, subescala administrativa, naturalesa funcionarial, i els correspon el grup C de titulació d'acord amb l'article 25 de la Llei 30/1984, de 2 d'agost, dotada amb el sou que correspon als funcionaris d'este grup, pagues extraordinàries, triennis i els altres emoluments que corresponen d'acord amb la legislació vigent.
  
L'horari que hauran de fer els aspirants seleccionats serà l'establit legalment per a este ajuntament, i s'ajustaran a les necessitats del servici.
  
Condicions dels aspirants:
  
Per a ser admesos a la realització de les proves selectives, els aspirants hauran de complir els requisits següents en la data en què acabe el termini de presentació d'instàncies:
  
1. Promoció interna.
  
Tindre una antiguitat d'almenys dos anys a l'Ajuntament de Requena, com a funcionari de carrera en l'escala d'administració general, subescala auxiliar, i estar en possessió del títol de Batxiller Superior, Formació Professional de segon grau o equivalent; o tindre una antiguitat de 10 anys en l'escala d'administració general, subescala auxiliar, en el mateix ajuntament.
  
Fotocòpia del document nacional d'identitat o passaport.
  
2. Òrgan al qual s'envien.
  
Les sol·licituds s'adrecen a l'Alcaldia Presidència d'este ajuntament.
  
3. Termini.
  
El termini de presentació de sol·licituds serà de 20 dies naturals, comptadors a partir del sendemà de la publicació de l'anunci de la convocatòria en extracte en el Boletín Oficial del Estado.
  
4. Lloc.
  
Les sol·licituds es presentaran al Registre General de l'ajuntament, en horari d'oficines: de dilluns a divendres, de 09.00 a 14.00 hores, o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Drets d'examen.
  
L'import dels drets d'examen i de formació de l'expedient s'establixen en 24 euros. Els aspirants hauran d'adjuntar a la instància el resguard acreditatiu d'haver-lo pagat a favor de l'Ajuntament de Requena.
  
L'import dels drets d'examen i de formació de l'expedient per cada una de les proves selectives només es podrà retornar quan l'aspirant no siga admés a les proves per falta de requisits per a participar-hi.
  
La resta de les bases consta al Negociat Central de l'ajuntament per a la consulta, i, si escau, obtindre'n una fotocòpia.
  
Cosa que es publica perquè se'n prenga coneixement, d'acord amb l'establit en la normativa que li és aplicable.